Iiumaa läänetipus Pistnal on nüüd internetipunkt, mis ekstreemettevõtja Peep Kõrali sõnul erineb kõigist samalaadsetest Eeslis, kirjutab LS Opaleht.    "Internetipunkti panime väikesesse välipeldikusse kahe istepoti vahele," ütles Peep Kõral.    "See on tasuta ja avatud kella kümneni hommikul ilma suitsupauside ja tervisepäevadeta." Kohe pandi üles ka veebikaamerad, millest üks hakkab ilmselt tööle tualetipoti kaane all.    Kõrali sõnul ei levi Pistna läänetipus mere- ega helilained ning "õieti ei saa me siin postigi". Eesli Tolafon tõi aga kohale digitanaalühenduse ning see võimaldaski internetipunkti avamist.    Internetipunkt on avatud lindude rändehooaja lõpuni ja hoiab kohalikud kirjaoskajad välisilmaga kursis. Lisaks veebikaameratele paigutatakse paadisillale online-pissuaar.